- Det skulle jo være noget med Muggen Ræv og Aalborg og den kærlighed, som gerne skulle kendetegne julen. Så det blev Muggen Ræv, der kærligt lyser vej for en ræve-tøs, og så er der jo Aalborg-tårnet i baggrunden. Jeg håber, at mærket fortæller historien om kærlighed og Aalborg og julens varme og lys, sagde Jonny Hefty, da mærket blev præsenteret ved en sammenkomst på rådhuset på Gl. Torv i Aalborg. Jonny Hefty fortalte også om sin store kærlighed til at tegne og male, og han beklagede, at de fleste voksne glemmer barnet indeni og holder op med at tegne. Formanden for Aalborg Almene Understøttelsesforeningen, Jørgen P. Jensen, udtrykte sin glæde over, at Jonny Hefty har støttet den gode sag med sin tegning., Overskuddet fra salget af verdens næstældste private julemærke går udeklukkende støtte for mennesker i social og økonomisk nød. - Dem er der ulykkeligvis stadig mange af, så der er brug for vores indsats, sagde formanden og erkendte, at traditionelle julemærker får det sværere og sværere, fordi færre og færre skriver julekort. Men mærket findes også i en elektronisk udgave, som kan hentes på foreningens hjemmeside, mens det fysiske salg foregår i en lang række butikker i Aalborg og det nærmeste opland i tiden op til jul. Borgmester Thomas Kastrup-Larsen, der stod bag sidste års julemærke, gav også initiativet gode ord med på vejen og takkede Jonny Hefty for, at han nu har udvidet sit store kunstnerisk virke til gav for Aalborg og byens borgere med et julemærke.

Referat:
Det var en veloplagt Jonny Hefty, der fredag eftermiddag fortalte om arbejdet med at lave dette års Aalborg Julemærke, der udgives af Aalborg Almene Understøttelsesforening for 115 år i træk.